**ZAPISNIK**

**s 17. sjednice Gradskog vijeća Grada Skradina**

17. sjednica Gradskog vijeća Grada Skradina održana je u utorak 12. rujna 2023.g. u

prostorijama Kulturnog centra u Skradinu, s početkom u 13,00 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 8, te postoji kvorum za pravovaljano odlučivanje. Sjednici su nazočni: Ivan Banić, Davor Brajković, Dražen Kartelo, Antonia Maretić, Fabijan Palinić, Slavko Skočić, Kristina Vlaić Bubalo i Nadija Zorica. Sjednici nisu nazočni: Dalibor Damjanić, Tea Periša (opr.ods.), Tonći Petrović (opr.ods.), Marko Računica i Florijan Žižić (opr.ods.).

 Sjednici je nazočan gradonačelnik Grada Skradina Antonijo Brajković, te zamjenik gradonačelnika iz reda pripadnika srpske nacionalne manjine Nikola Milović.

 Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 9 točaka. Gradonačelnik Grada Skradina Antonijo Brajković predložio je slijedeću dopunu dnevnog reda:

* kao 10. točku dnevnog reda predložio je:

„10. Prijedlog Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja.“ Drugih prijedloga za izmjenu i dopunu dnevnog reda nije bilo.

Predsjednica Gradskog vijeća Grada Skradina Nadija Zorica stavila na glasovanje predloženu dopunu dnevnog reda, te je ista jednoglasno usvojena ( nazočno 8 vijećnika).

Potom je predsjednica Gradskog vijeća Grada Skradina Nadija Zorica stavila na glasovanje cjelokupno predloženi dnevni red, te je isti jednoglasno usvojen (nazočno 8 vijećnika).

 Za raspravu i odlučivanje utvrđen je slijedeći

**D N E V N I R E D**

1. Prijedlog Polugodišnjeg izvještaja o izvršenju Proračuna Grada Skradina za

razdoblje od 01.01.2023.g. - 30.06.2023.g.

2. Prijedlog Zaključka o prihvaćanju Polugodišnjeg izvještaja o izvršenju Proračuna Gradske knjižnice „Ivan Pridojević“ Skradin za razdoblje od 01. 01. 2023.g. - 30. 06. 2023.g.

3. Prijedlog Zaključka o primanju na znanje Izvješća o radu gradonačelnika Grada Skradina za razdoblje 01.01. 2023.g.- 30.06. 2023.g.

4. Prijedlog II Izmjena i dopuna Proračuna Grada Skradina za 2023.g.

5. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (II).

6. Prijedlog Izmjena i dopuna Programa održavanja komunalne infrastrukture na području Grada Skradina u 2023.g. (I)

7. Prijedlog I. Izmjena i dopuna Programa javnih potreba u kulturi na području Grada Skradina za 2023.g.

8. Prijedlog Pravilnika o kriterijima ocjenjivanja i načinu provođenja ocjenjivanja službenika i namještenika Grada Skradina.

9. Prijedlog Odluke o dodjeli priznanja Grada Skradina u 2023.g.

10. Prijedlog Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja.

-2-

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **FABIJAN PALINIĆ, vijećnik HDZ-a:**

“1. Kad će se proširiti dio ceste kod kuće pok. Dušana Svitlice radi lakšeg mijenjanja automobila i dr. prometala koji prolaze tuda?”

ODGOVORI:

Gradonačelnik Grada Skradina Antonijo Brajković odgovorio je:

„1. Temeljem ovog upita, trebali bi otići na teren i slikati kakve su tehničke mogućnosti i onda eventualno uvrstiti u proračun za iduću godinu.“

1. **IVAN BANIĆ, nezavisni vijećnik:**

„1. U kojem je statusu i čijem vlasništvu bivša zgrada kulturnog doma u Dubravicama?

2. Poljski putevi (uređenje)“

ODGOVORI:

Gradonačelnik Antonijo Brajković odgovorio je:

„1. Trenutno ne mogu reći u kakvom je imovinsko-pravnom statusu navedena nekretnina. Nažalost, ta zgrada nije u vlasništvu Grada. Provjerit ćemo kako se ta zgrada vodi u zemljišnim knjigama. Mislim da su se tu vodili i nekakvi imovinski sporovi. Gospodin Skorić polaže neko pravo, ali nemam potpunu informaciju. Do iduće sjednice mogu provjeriti i dobiti informaciju koja Vas zanima.

2. Poljski putevi u Dubravicama su u zadovoljavajućem stanju, pogotovo jer smo, prije dvije-tri godine imali određene zahvate, a nešto i „Hrvatske šume“, u dijelu „Žurića brda“. Međutim, nama je problematično, kako u Dubravicama, tako i u Rupama, nekoliko lokacija koje su unutar Nacionalnog parka „Krka“. Više puta sam razgovarao i slao dopise. Mi možemo, ali dolazimo u situaciju da nas neko može prozvati zašto idemo s traktorom i „malčerom“. Iako sam jučer o tome razgovarao, opet mogu razgovarati s nadležnima u Nacionalnom parku Krka, a mogu uputiti još jedan dopis da puteve koje su napravili urede, pa makar i košnjom, jer ti putevi, prije svega služe ljudima da dođu do svojih parcela, a služe i u protupožarne svrhe. Isto tako, može se inicirati i sastanak udruga koje djeluju u tim naseljima s nadležnim osobama iz Nacionalnog parka u čijem se djelokrugu nalaze ti poslovi.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 16. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje Zapisnik s 16. sjednice Gradskog vijeća Grada Skradina, te je isti jednoglasno usvojen. (nazočno 8 vijećnika)

-3-

**RASPRAVA I ODLUČIVANJE**

Točka 1.

Prijedlog Polugodišnjeg izvještaja o izvršenju Proračuna

Grada Skradina za razdoblje od 01.01.2023.g. - 30.06.2023.g.

 Nakon uvodnog izlaganja od strane gradonačelnika Grada Skradina Antonija Brajkovića, te više stručne suradnice za financijske i računovodstvene poslove Marije Grozdanić o prijedlogu Polugodišnjeg izvještaja o izvršenju Proračuna Grada Skradina za razdoblje od 01.01.2023.g. – 30.06.2023.g. otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Polugodišnjeg izvještaja o izvršenju Proračuna Grada Skradina za razdoblje od 01.01 2023.g. – 30.06.2023.g., te je isti jednoglasno usvojen (8 nazočnih vijećnika).

Polugodišnji izvještaj o izvršenju Proračuna Grada Skradina za razdoblje od 01.01 2023.g. – 30.06.2023.g. prilaže se Zapisniku pod 1) i čini njegov sastavni dio.

Točka 2.

Prijedlog Zaključka o prihvaćanju Polugodišnjeg izvještaja

o izvršenju Proračuna Gradske knjižnice „Ivan Pridojević“ Skradin

za razdoblje od 01. 01. 2023.g. - 30. 06. 2023.g.

Nakon uvodnog izlaganja od strane više stručne suradnice za financijske i računovodstvene poslove Marije Grozdanić o prijedlogu Zaključka o prihvaćanju Polugodišnjeg izvještaja o izvršenju Proračuna Gradske knjižnice „Ivan Pridojević“ Skradin za razdoblje od 01. 01. 2023.g. – 30. 06. 2023.g. otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Polugodišnjeg izvještaja o izvršenju Proračuna Gradske knjižnice „Ivan Pridojević“ Skradin za razdoblje od 01. 01. 2023.g. – 30. 06. 2023.g., te je isti jednoglasno usvojen (8 nazočnih vijećnika).

Zaključak se prilaže Zapisniku pod 2) i čini njegov sastavni dio.

Točka 3.

Prijedlog Zaključka o primanju na znanje Izvješća o radu gradonačelnika

Grada Skradina za razdoblje 01.01. 2023.g.- 30.06. 2023.g.

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Zaključka o primanju na znanje Izvješća o radu gradonačelnika Grada Skradina za razdoblje 01.01. 2023.g.- 30.06. 2023.g., otvorena je rasprava.

 Kako se nitko nije javio za riječ, Izvješće o radu gradonačelnika Grada Skradina za razdoblje 01.01. 2023.g.- 30.06. 2023.g. primljeno je na znanje.

Zaključak se prilaže Zapisniku pod 3) I čini njegov sastavni dio.

-4-

Točka 4.

Prijedlog II Izmjena I dopuna Proračuna Grada Skradina za 2023.g.

Nakon uvodnog izlaganja od strane gradonačelnika Grada Skradina Antonija Brajkovića, te više stručne suradnice za financijske I računovodstvene poslove Marije Grozdanić o prijedlogu II Izmjena I dopuna Proračuna Grada Skradina za 2023.g., te taksativnog nabrajanja koje se stavke u Proračunu mijenjaju, odnosno dopunjuju, otvorena je rasprava.

Za riječ se javio vijećnik Ivan Banić I pitao kako će se, kod izgradnje ceste “u Karlovim kućama”, riješiti privatno zemljište. Gradonačelnik Antonijo Brajković odgovorio je kako je to tehnički izvedivo. Projekt je napravljen I radovi trebaju započeti za koji dan. Samo na jednom mjestu, gdje je potporni zid s desne strane, na tom mjestu nogostup dolazi na širinu od 40cm. Niže od te lokacije su pokosi I oni se nalaze u cestovnom pojasu, odnosno ne ulazi se u privatno zemljište. Mišljenja je kako će ljudi biti zadovoljniji da im se, umjesto pokosa iz kojeg raste grmlje I lužina, napravi potporni betonski zid. Na kraju je dodao kako se neće moći dobiti šetnica u punom nfrast, jer su kuće na nekim mjestima preblizu cesti.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog II Izmjena I dopuna Proračuna Grada Skradina za 2023.g, te je isti jednoglasno usvojen (8 nazočnih vijećnika).

II Izmjene i dopuna Proračuna Grada Skradina za 2023.g. prilažu se Zapisniku pod 4) i čine njegov sastavni dio.

Točka 5.

Prijedlog Izmjena i dopuna Programa gradnje objekata i uređaja

komunalne infrastrukture na području Grada Skradina u 2023.g. (II)

 Nakon uvodnog izlaganja od strane više savjetnice za komunalne djelatnosti Anke Verović, o prijedlogu Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (II), otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (II), te su iste jednoglasno usvojene (8 nazočnih vijećnika).

Izmjene i dopune Programa prilažu se Zapisniku pod 5) i čine njegov sastavni dio.

Točka 6.

Prijedlog Izmjena i dopuna Programa održavanja komunalne

infrastrukture na području Grada Skradina u 2023.g. (I)

Nakon uvodnog izlaganja od strane više savjetnice za komunalne djelatnosti Anke Verović, o prijedlogu Izmjena i dopuna Programa održavanja komunalne infrastrukture na području Grada Skradina u 2023.g. (I), otvorena je rasprava.

-5-

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa održavanja komunalne infrastrukture na području Grada Skradina u 2023.g. (I), te su iste jednoglasno usvojene (8 nazočnih vijećnika).

Izmjene i dopune Programa prilažu se Zapisniku pod 6) i čine njegov sastavni dio.

Točka 7.

Prijedlog I. Izmjena i dopuna Programa javnih potreba

u kulturi na području Grada Skradina za 2023.g.

Nakon uvodnog izlaganja od strane gradonačelnika Grada Skradina Antonija Brajkovića o prijedlogu I. Izmjena i dopuna Programa javnih potreba u kulturi na području Grada Skradina za 2023.g. otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog I. Izmjena i dopuna Programa javnih potreba u kulturi na području Grada Skradina za 2023.g. te su iste jednoglasno usvojene (8 nazočnih vijećnika).

Izmjene i dopune Programa prilažu se Zapisniku pod 7) i čine njegov sastavni dio.

Točka 8.

Prijedlog Pravilnika o kriterijima ocjenjivanja i načinu provođenja

ocjenjivanja službenika i namještenika Grada Skradina

 O prijedlogu Pravilnika o kriterijima ocjenjivanja i načinu provođenja ocjenjivanja službenika i namještenika Grada Skradina, uvodno obrazloženje podnijela je viša stručna suradnica za pravno-normativne poslove Paulina Radeljak. Navela je kako je člankom95. stavkom 4. Zakona o službenicima i namještenicima u lokalnoj i područnoj (regionalnoj)

samoupravi („Narodne novine“, br. 86/08, 61/11, 04/18, 112/19) utvrđeno kako se kriteriji za ocjenjivanje službenika i način provođenja ocjenjivanja propisuju općim aktom lokalne jedinice. Nadalje, člankom 94. Zakona o službenicima i namještenicima u lokalnoj i područnoj (regionalnoj) samoupravi, propisano da se službenici ocjenjuju svake godine, najkasnije do 31. ožujka za prethodnu kalendarsku godinu. Ne ocjenjuju se službenici primljeni u službu na određeno vrijeme te službenici koji su u prethodnoj kalendarskoj godini radili manje od šest mjeseci, bez obzira na razloge. Odredbom članka 95. Zakona o službenicima i namještenicima u lokalnoj i područnoj (regionalnoj) samoupravi, propisano je da službenike ocjenjuje pročelnik upravnog tijela, a pročelnika upravnog tijela ocjenjuje gradonačelnik. Ocjena se temelji na podacima o stručnom znanju pokazanom u obavljanju poslova, učinkovitosti i kvaliteti rada te poštivanju službene dužnosti. Člankom96.Zakona o službenicima i namještenicima u lokalnoj i područnoj (regionalnoj) samoupravi propisane su ocjene kojima se ocjenjuju službenici. O ocjeni se donosi rješenje i ocjena mora biti obrazložena. Odredbom članka 116. Zakona o službenicima i namještenicima u lokalnoj i područnoj (regionalnoj) samoupravi, propisano je da se na prijam, prava, obveze i odgovornosti namještenika odgovarajuće primjenjuju odredbe ovog Zakona o prijmu, pravima, obvezama i odgovornosti službenika. Potom je otvorena rasprava.

-6-

 Za riječ se javio vijećnik Ivan Banić, te izrazio mišljenje kako se Pravilnikom o ocjenjivanju ne rješavaju neka važna pitanja kao što je dolaženje na posao službenika i namještenika u propisano vrijeme. Ostaju otvorena pitanja tko kontrolira vrijeme dolaska na posao službenika i namještenika, te na koji način. Mišljenja je kako bi trebalo uvesti kontrolu putem kartica. Gradonačelnik Antonijo Brajković je odgovorio kako je jedan od kriterija za ocjenjivanje ”Poštivanje radnog vremena”. Vijećnik Ivan Banić, dalje je naveo je kako se kod Pravilnika o ocjenjivanju u kojem su navedeni kriteriji i način ocjenjivanja otvara pitanje objektivnosti ocjenjivanja, odnosno onoga koji ocjenjuje. Naime, postoje situacije kada službenik ili namještenik nadređenom “nije simpatičan” i onda taj službenik ili namještenik dobije nižu ocjenu od one koju objektivno zaslužuje. Isto tako, postoji suprotna situacija, službenik ili namještenik ne obavlja poslove na stručan i kvalitetan način i ne poštuje službene dužnosti, alii z razloga što je “drag i simpatičan” nadređenom dobije višu ocjenu nego što je objektivno zaslužuje. Na kraju je rekao kako će podržati Pravilnik jer ga Zakon propisuje, iako je mišljenja kako se s istim ne postiže učinak.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Pravilnika o kriterijima ocjenjivanja i načinu provođenja ocjenjivanja službenika i namještenika Grada Skradina, te je isti jednoglasno usvojen (8 nazočnih vijećnika).

Pravilnik se prilaže Zapisniku pod 8) i čini njegov sastavni dio.

Točka 9.

Prijedlog Odluke o dodjeli priznanja Grada Skradina u 2023.g.

Gradsko vijeće Grada Skradina jednoglasno je (8 nazočnih vijećnika) donijelo Odluku o dodjeli priznanja Grada Skradina u 2023.g. kojom se dodjeljuju priznanja Grada Skradina i to:

* NAGRADA GRADA SKRADINA dodjeljuje se IVANU ŠIŠAKU (posthumno) – za

izniman doprinos u provođenju mjera zaštite od požara, te spašavanja ljudi i imovine ugroženih vatrom ili elementarnim i drugim nepogodama na području Grada Skradina.

 Odluka se prilaže Zapisniku pod 9) i čini njegov sastavni dio.

Točka 10.

Prijedlog Rješenja o izmjeni Rješenja o osnivanju i imenovanju

članova Vijeća za davanje koncesijskog odobrenja

 O prijedlogu Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja uvodno obrazloženje podnio je gradonačelnik Grada Skradina Antonijo Brajković. Naveo je kako je bilo potrebno izmijeniti i uskladiti Rješenja o osnivanju i imenovanju članova Vijeća za davanje koncesijskog odobrenja iz dva razloga: Odlukom o ustrojstvu upravnih tijela Grada Skradina ukinut je Jedinstveni upravni odjel Grada Skradina, i osnovana su dva upravna odjela. Jedan od osnovanih upravnih odjela je Upravni odjel za gospodarstvo, komunalne djelatnosti i lokalnu samoupravu unutar kojeg bi djelovalo Vijeće za davanje koncesijskog odobrenja i koje bi obavljalo stručno-administrativne poslove za Vijeće. Drugi razlog je što službenici koji su bili predstavnici Grada Skradina u Vijeću više ne rade u

-7-

Gradu Skradinu, te je na njihova mjesta potrebno imenovati nove predstavnike Grada Skradina. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja, te je isti jednoglasno usvojen (8 nazočnih vijećnika).

Rješenje se prilaže Zapisniku pod 10) i čini njegov sastavni dio.

Sjednica je završena u 13,40 sati.

**ZAPISNIK SASTAVILA**

Paulina Radeljak, v.r.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.